**Gânduri printre rânduri...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gândul mereu la tine chiar sufletul îmbracă,

Iar ochii mei acum, de dor, îi limpezește.

De tine mă dezvață (chiar dacă este-n joacă),

Zâmbind acelui care, în vise, te iubește.

Voi fi mereu al tău acum și-n neființă,

Un singur dor de tine răsare orice-ar fi.

Se văd urme de tine (cum o fi cu putință),

În gândurile mele, când tandru m-oi iubi.

Iubirii mele oarbe nu i-ai găsit adresă,

(de mult eu îmi doresc să-i fii destinatar).

”- Ți-a fost ținută oare prea multă vreme-n lesă?!”,

Și-acuma se trezește că nu are habar.

De șoapte arzătoare sau adieri de vânt,

Ce gândurile mele adesea le repetă.

Să nu uităm că-n viață legarăm jurământ,

Ca dragostea avută să fie ... etichetă.

Se spune că ecoul de fapt este o șoaptă,

A vântului bezmetic și al iubirii tale.

Ce în visele mele adesea își adapă,

Caii de dor zănateci și iepele vasale.

De tine mă dezvață (chiar dacă este-n joacă),

Zâmbind acelui care, în vise, te iubește.

Gândul mereu la tine chiar sufletul dezbracă,

Iar ochii mei acum, de dor, tu-i limpezește.

Brăila, septembrie 2017